stanford-oval/wikipedia huggingface dataset:
Bror Wiberg

Bror Axel Rudolf Wiberg (14. kesäkuuta 1890 Turku – 18. kesäkuuta 1935 Helsinki) oli suomalainen jalkapalloilija, joka pelasi Suomen jalkapallomaajoukkueessa vuoden 1912 kesäolympialaisissa, joissa Suomi sijoittui neljänneksi. Pelipaikaltaan hän oli hyökkääjä.
Wiberg pelasi Tukholman olympialaisissa Suomen jokaisessa neljässä ottelussa, mukaan lukien 9-0-tappioon päättynyt pronssiottelu Alankomaita vastaan. Hän teki kisoissa kaksi maalia, joista toisen Italiaa vastaan (ottelun voittomaali) ja toisen Venäjää vastaan. Urallaan hän pelasi yhteensä viisi maaottelua ja teki niissä kolme maalia.
Seuratasolla Wiberg edusti HIFK:ta, jonka kapteenina hän toimi ja jonka riveissä hän saavutti SM-hopeaa vuonna 1912.
Tukholman olympialaisten jälkeen hän pelasi Pietarin kaupunkijoukkueessa Venäjän mestaruudesta.
Myllyluoman kivikautinen asuinpaikka

Myllyluoman kivikautinen asuinpaikka sijaitsee Honkajoella Lauhalankylässä lähellä Kauhajoen rajaa. Asuinpaikan rantakorkeus on 115 m merenpinnasta. Tämän perusteella Myllyluoman kivikautisella asuinpaikalla asuttiin 6000-6500 eaa. Silloin se sijaitsi Ancylusjärven pienen lahden itärannalla.
Myllyluomassa suoritettiin arkeologisia kaivauksia vuonna 1952. Suurin osa löydöistä oli kvartsia. Lisäksi löytyi liuskekeihäs ja pari talttaa. Kaivauksissa saatiin esille asumuksen pohja. Myllyluoman kivikautisen asuinpaikan lähellä on informaatiotaulu.
Jyllin leirikeskuksen lähelle on rekonstruoitu Myllyluoman kivikautinen kota.
Aiheesta muualla

Jouko Räty:  Kodan pohjasta Ipron kellariin - asutusta Honkajoella 9000 vuotta. Honkajoen Joulu 1983. Lions Club Honkajoki, 1983.
Mustavaaran kaivos

Mustavaaran kaivos oli Taivalkosken pohjoispuolella, lähellä Posion ja Lapin maakunnan rajaa sijaitseva vuosina 1976–1985 toiminnassa ollut Rautaruukin kaivos. Kaivos oli 1970-luvulla Länsi-Euroopan suurin ja maailmanlaajuisestikin merkittävä vanadiinipentoksidin tuottaja. Kaivos työllisti tuolloin noin 300 henkilöä.
Vuonna 1985 kaivostoiminta lopetettiin taloudellisesti kannattamattomana vanadiinin maailmanmarkkinahinnan laskiessa ylitarjonnasta johtuen.
Mustavaaran kaivoksen mahdollista uudelleenavaamista on puitu julkisuudessa. Vuonna 2011 perustettu Mustavaaran Kaivos Oy suunnitteli avaavansa kaivoksen uudelleen vuonna 2016. Vanadiinin ja raudan ohella talteen oli tarkoitus ottaa myös titaania.
Vuonna 2018 Mustavaaran Kaivos Oy muutti nimensä Ferrovan Oy:ksi ja yhtiö ilmoitti, että ajatus Taivalkosken kaivoksen avaamiseksi ei ole nyt aktiivinen.
Ferrovan asetettiin selvitystilaan 21.3.2019 ja selvitysmies jätti konkurssihakemuksen Oulun käräjäoikeudelle 9.4.2019.
Aiheesta muualla

Mustavaaran kaivos (Arkistoitu – Internet Archive)
Mustavaara (ent. kaivosalue) (Arkistoitu – Internet Archive)
Ympäristö.fi: Adriana Resources Inc. Mustavaaran kaivoshanke, Taivalkoski ja Posio
Taivalkoski
| --- | --- |
Kyliä:  Inkee – Jokijärvi – Jurmu – Koitila – Kurtti – Loukusa – Metsäkylä – Parviainen – Pisto –  Taivalkosken kirkonkylä – Tyrävaara – Vaarakylä
Järviä, jokia ja muita vesistöjä:  Iijoki – Kostonjoki – Kostonjärvi – Korvuanjärvi – Kurtinjärvi
Nähtävyyksiä:  Kallioniemi – Kylmäluoman retkeilyalue – Päätalopäivät – Taivalkosken kirkko – Syötteen kansallispuisto
Muuta:  Mustavaaran kaivos – Korvuan rautatieasema – Kurtin rautatieasema – Taivalkosken rautatieasema – Taivalniskan seisake – Taivalvaaran rautatieasema
Vince McMahon

| Vince McMahon |
| --- | --- |
 Vince McMahon vuonna 2006
Henkilötiedot
Syntynyt: 24. elokuuta 1945 Pinehurst, Pohjois-Carolina
Kansalaisuus:   Yhdysvallat
Ammatti:  Bisnesmies, showpainimoguli
Vanhemmat:  Vincent J. McMahon
Puoliso:  Linda McMahon
Lapset:  Shane McMahon  Stephanie McMahon
Muut tiedot
Lempinimet:  Mr. McMahon
Aktiivisena:  1969-
 Nimikirjoitus
Aiheesta muualla
Kotisivu
Vincent Kennedy McMahon (s. 24. elokuuta 1945) on yhdysvaltalainen liikemies ja showpainivaikuttaja, joka toimi pitkään World Wrestling Entertainmentin eli WWE:n johtokunnan puheenjohtajana. Hän toimi tehtävässä vuodesta 1999 lähtien ja vuonna 2022 hän astui puheenjohtajan tehtävästä sivuun. McMahon palasi kuitenkin takaisin johtoon vuoden 2023 alussa vielä vuoden ajaksi. Televisioidusta showpainista tuli hänen toimintansa ansiosta kansainvälinen ilmiö, minkä vuoksi hän sai tähden Hollywood Walk of Famelle vuonna 2008. McMahon voitti Royal Rumble -tapahtuman vuonna 1999 kukistamalla viimeisenä Stone Cold Steve Austinin.
Varhainen elämä

McMahon syntyi Pinehurstissa Pohjois-Carolinassa 24. elokuuta 1945 Victorialle (os. Hanner, 1920–2022) ja Vincent James McMahonille (1914–1984), joka jätti perheen Vincen ollessa vielä vauva. Vincent otti McMahonin vanhemman veljen Roderick James McMahon III:n (1943–2021) mukaansa. Seuraavan kerran Vince tapasi isänsä vasta olleessaan 12-vuotiaana. McMahonin isoisä oli nyrkkeilypromoottori Roderick James "Jess" McMahon, jonka vanhemmat olivat irlantilaisia ​​maahanmuuttajia Galwayn kreivikunnasta.
Uran alku

Vince McMahonin isä, Vincent J. McMahon, oli Capitol Wrestling Corporationin (CWC) promoottori. Tavattuaan isänsä uudelleen 12 -vuotiaana  Vince kiinnostui seuraamaan isänsä ammattipainin jalanjälkiä ja seurasi isäänsä usein matkoilla Madison Square Gardeniin. Vince olisi halunnut olla painija, mutta hänen isänsä ei sallinut sitä ja selitti, että promoottorit eivät ilmestyneet ohjelmaan ja että heidän tulee pysyä erillään painijoistaan.
Valmistuttuaan vuonna 1968 East Carolina -yliopistosta kaupallisella tutkinnolla Vince halusi omaksua johtajan roolin isänsä World Wide Wrestling Federation -promootiossa ja vuonna 1969 McMahon debytoi WWWF:n All-Star Wrestlingin kehäkuuluttajana.  Myöhemmin hänestä tuli televisio-otteluiden kommentaattori, kun hän korvasi Ray Morganin vuonna 1971. Hän toimi kommentaattorina säännöllisesti marraskuuhun 1997 asti.
1970-luvulla McMahonista tuli merkittävä voima isänsä yrityksessä ja seuraavan vuosikymmenen aikana hän auttoikin isäänsä kolminkertaistamaan tv-näkyvyyden. Nuorempi McMahon järjesti myös vuoden 1976 Muhammad Ali vastaan ​​Antonio Inoki -ottelun. Vince vaati myös yrityksen nimeämistä uudelleen World Wrestling Federationiksi (WWF) vuonna 1979.
21. helmikuuta 1980 McMahon perusti virallisesti Titan Sports-yhtiön ja pääkonttori perustettiin South Yarmouthiin Massachusettsiin. McMahonista tuli siten yhtiön puheenjohtaja ja hänen vaimostaan ​​Lindasta tuli "yhteistoimitusjohtaja". Vuonna 1982 Titan hankki CWC:n määräysvallan McMahonin isältä ja hänen kumppaneiltaan.
Syytökset seksuaalisesta väärinkäytöksestä

McMahonin määräysvallassa oleva WWE:n hallitus aloitti 3 miljoonan dollarin "hiljaisen rahanratkaisun (hush-money)" tutkimisen, jonka McMahon oli maksanut väitetystä suhteesta yrityksen entisen työntekijän kanssa huhtikuussa 2022. Tutkimuksessa paljastui myös muitakin salassapitosopimuksia, jotka liittyivät muiden naisten väitettyihin väärinkäytöksiin McMahonia ja John Laurinaitisia vastaan yhteensä 12 miljoonaa dollarin edestä. Lokakuuhun 2022 mennessä WWE oli paljastanut 19,6 miljoonan dollarin kirjaamattomat maksut, joita McMahon oli suoritti seksuaalirikosvaatimusten ratkaisemiseksi vuosina 2006–2022.
22. heinäkuuta 2022 Vince McMahon virallisesti ilmoitti Twitterin välityksellä, että "77-vuoden iässä on aikani jäädä eläkkeelle". McMahon palasi kuitenkin takaisin WWE:n johtoon vuoden 2023 alussa hoitamaan WWE:n ja Endeavour Group Holdingsin välistä kauppaa, josta muodostui TKO Group Holdings. McMahon erosi kaikista tehtävistään TKO:ssa tammikuussa 2024 seksuaalisesta häirinnästä esitettyjen syytösten jälkeen.
Yksityiselämä ja varakkuus

Vince McMahon on ollut aviossa Linda Edwardsin kanssa vuodesta 1966 asti. Vuonna 2022 he muuttivat asumaan erilleen, mutta eivät ole eronneet.
Vince ja Linda McMahonilla on kaksi yhteistä lasta. Shane, joka jätti WWE:n vuonna 2010 mutta palasi vuonna 2016 ja Stephanie, joka jatkoi aktiivisesti kulissien takana ja ohjelmissa 1990-luvulta eroamiseensa vuonna 2023. Heillä on myös kuusi lastenlasta.
Forbes.com sijoittivuonna 2023 McMahonin sijalle 366 listatessaan Yhdysvaltain 400 rikkainta henkilöä. McMahonin silloisen omaisuuden arvoksi arvioitiin 2.7 miljardia dollaria.
Mestaruusvyöt ja saavutukset > Pro Wrestling Illustrated (Pwi)

PWI Vuoden paras taistelu 1996 - vs. Eric Bischoff
PWI Vuoden paras taistelu 1998 - vs. Stone Cold Steve Austin
PWI vuoden paras taistelu 1999 - vs. Stone Cold Steve Austin
PWI vuoden paras taistelu 2001 - vs. Shane McMahon
PWI vuoden paras taistelu 2002 - vs. Ric Flair
PWI vuoden paras taistelu 2003 - vs. Hulk Hogan
PWI vuoden paras taistelu 2006 – vs. Shawn Michaels (WrestleMania XXII 2. huhtikuuta 2006)
Mestaruusvyöt ja saavutukset > World Wrestling Federation/World Wrestling Entertainment

ECW World Heavyweight Championship (1 kerta)
WWF Championship (1 kerta)
Royal Rumble (1999)
Mestaruusvyöt ja saavutukset > Wrestling Observer Newsletter

Paras showjärjestäjä 1987
Paras promoottori 1988, 1998, 1999 ja 2000
Hall of Fameen (Class of 1996)
Paras showjärjestäjä 1998
Vuoden taistelu 1998 - vs. Stone Cold Steve Austin
Best Booker -palkinto 1999
Paras ei-painija 1999
Vuoden paras taistelu 1999 - vs. Stone Cold Steve Austin
Paras ei-painija 2000
Musiikki

No Chance in Hell (Löytyy albumilta WWF The Music, Vol. 4 ja myös albumilta WWE Anthology)
Muita saavutuksia

Madison Square Gardenin Walk of Fameen
Vuoden urheilumies 2006 -ehdokkuus
WrestleManian luoja
Lehden "Muscle & Fitness” kannessa (2006)
Hollywoodin Walk of Fameen 2008.
Aiheesta muualla

Kuvia tai muita tiedostoja aiheesta Vince McMahon Wikimedia Commonsissa
WWE:n mestarit
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat  Japani  Korea 
Taiteenala:  MusicBrainz 
Henkilöt:  Deutsche Synchronkartei 
Muut:  SNAC 
Vince McMahon vuonna 1986
Vince McMahon vuoden 2000 King of the Ring tapahtumassa
Vince McMahon
Naamiofulvetta

| Naamiofulvetta |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Fulvetat Fulvetta
Laji::  vinipectus
Kaksiosainen nimi
 Fulvetta vinipectus  (Hodgson, 1837) 
Alalajit
 F. v. austeni  F. v. bieti  F. v. chumbiensis  F. v. kangrae  F. v. perstriata  F. v. ripponi  F. v. valentinae  F. v. vinipectus 
Katso myös
   Naamiofulvetta Wikispeciesissä   Naamiofulvetta Commonsissa 
Infobox OKNimi-testi OKIUCN-testi OK: 
Naamiofulvetta (Fulvetta vinipectus) eli aiemmalta nimeltään naamiotiaistimali on kerttuihin kuuluva lintulaji. Lajia tavataan Etelä- ja Itä-Aasiasta.
Koko ja ulkonäkö

Naamiofulvetta on pienikokoinen lintu ja voi kasvaa 11–13 cm pitkäksi. Sukupuolet muistuttavat toisiaan ulkonäöltään. Naamiofulvetan päälaki on punaruskea, silmäkulmajuova on valkoinen ja silmien ympärillä on musta naamio. Linnun kurkku on alalajista riippuen valkoinen tai valkoinen ruskein viiruin. Lajin vatsa on harmahtavan valkoinen. Naamiofulvetan selkä on ruskehtavan harmaa ja siivet ovat alalajista riippuen ruskeat tai harmaat.
Levinneisyys ja elinympäristö

Naamiofulvettaa tavataan Himalajalta Intiasta Bhutaniin, paikoitellen Myanmarista ja Vietnamista ja Kiinan eteläosista. Lajin elinympäristöä ovat vuoristojen bambu- ja havumetsät sekä tiheköt ja pensaikot. Useimmiten sitä tavataan 1 800–4 200 metrin korkeudelta. Talvisin naamiofulvetta elää matalammalla kuin lisääntymisaikana. Lintu syö hyönteisiä ja liikkuu usein sekaparvissa.
Burlesque (soundtrack)

| Burlesque Christina Aguilera & Cher |
| --- | --- | --- |

Soundtrack-albumin tiedot
 Äänitetty : 2009–2010
 Julkaistu: 22. marraskuuta 2010
 Tuottaja(t): Tricky Stewart, Linda Perry, Ron Fair, Samuel Dixon, Steve Lindsey, Matthew Gerrard, Matt Serletic, The Phantom Boyz
 Tyylilaji: musikaali, pop, r&b, soul
 Kesto: 31.53
 Levy-yhtiö: RCA
Christina Aguileran muut julkaisut
| Bionic 2010 | Burlesque 2010 | Lotus 2012 |
Cherin muut julkaisut
| Gold 2005 | Burlesque 2010 | Closer to the Truth 2013 |
Singlet albumilta Burlesque: Original Motion Picture Soundtrack
 ”Express” Julkaistu: 10. syyskuuta 2010  ”Show Me How You Burlesque” Julkaistu: 8. marraskuuta 2010  ”You Haven't Seen the Last of Me” Julkaistu: 24. marraskuuta 2010
Burlesque: Original Motion Picture Soundtrack on yhdysvaltalaisen musikaalielokuvan Burleski (Burlesque) soundtrack. Soundtrack julkaistiin 22. marraskuuta 2010.
Albumi sisältää kymmenen Christina Aguileran ja kaksi Cherin esittämää kappaletta. Ensimmäinen single albumilta oli Aguileran esittämä "Express". Kappaleet "You Haven't Seen the Last of Me" ja "Bound to You" saivat parhaan alkuperäiskappaleen Golden Globe -ehdokkuudet.
Syyskuuhun 2014 mennessä albumia oli myyty Yhdysvalloissa yli 700 000 kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Esittäjä | Kesto |  |  |  |  |  |
| 1. | Something's Got a Hold on Me | Etta James, Leroy Kirkland, Pearl Woods | Christina Aguilera | 3.04 |  |  |  |  |  |
| 2. | Welcome to Burlesque | Charlie Midnight, John Patrick Shanley, Matthew Gerrard, Steve Lindsey | Cher | 2.46 |  |  |  |  |  |
| 3. | Tough Lover | James, Joe Josea | Christina Aguilera | 2.00 |  |  |  |  |  |
| 4. | But I Am a Good Girl | Alain Bernardini, Jacques Morali, Steven Antin | Christina Aguilera | 2.29 |  |  |  |  |  |
| 5. | Guy What Takes His Time | Ralph Rainger | Christina Aguilera | 2.43 |  |  |  |  |  |
| 6. | Express | Christina Aguilera, Christopher Stewart, Claude Kelly | Christina Aguilera | 4.20 |  |  |  |  |  |
| 7. | You Haven't Seen the Last of Me | Diane Warren | Cher | 3.30 |  |  |  |  |  |
| 8. | Bound to You | Aguilera, Samuel Dixon, Sia Furler | Christina Aguilera | 4.23 |  |  |  |  |  |
| 9. | Show Me How You Burlesque | Aguilera, Stewart, Kelly | Christina Aguilera | 2.59 |  |  |  |  |  |
| 10. | The Beautiful People | Ron Fair, Ester Dean, Stefanie Ridel, Tommy Lee James, Nicole Scherzinger, Laura Pergolizzi, Melvin K. Watson, Larry Summerville Jr., Marilyn Manson, Twiggy Ramirez | Christina Aguilera | 3.32 |  |  |  |  |  |
Listasijoitukset

| Lista (2010) | Paras sijoitus |
| --- | --- |
Alankomaat: 78
Belgia (Flanders): 95
Espanja : 89
Iso-Britannia : 27
Italia : 27
Japani (Oricon): 18
Kanada : 16
Kreikka: 49
Meksiko : 64
Ranska: 114
Taiwan : 16
Taiwan (Kansainväliset albumit): 2
Tanska: 38
Yhdysvallat (Billboard 200): 18
Yhdysvallat (Billboard Soundtracks): 2
Aiheesta muualla

Burleski-elokuvan viralliset sivut (Arkistoitu – Internet Archive)
The Official Christina Aguilera Site - Burlesque Original Motion Picture Soundtrack (Arkistoitu – Internet Archive)
MusicBrainz - Burlesque
Latvuskekonokka

| Latvuskekonokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Latvuskekonokat Psittiparus
Laji::  gularis
Kaksiosainen nimi
 Psittiparus gularis  (G. R. Gray, 1845) 

Alalajit
 P. g. fokiensis  P. g. gularis  P. g. hainanus  P. g. laotianus  P. g. rasus  P. g. transfluvialis 
Katso myös
   Latvuskekonokka Wikispeciesissä   Latvuskekonokka Commonsissa 
Infobox OKNimi-testi OKIUCN-testi OK: 
Latvuskekonokka (Psittiparus gularis) eli aiemmalta nimeltään latvusnokkatimali on kerttuihin kuuluva lintulaji. Lajia tavataan Etelä- ja Itä-Aasiasta.
Koko ja ulkonäkö

Latvuskekonokka voi kasvaa 17–18 cm pitkäksi. Sukupuolet muistuttavat toisiaan ulkonäöltään. Latvuskekonokan pää on väriltään vaalean harmaa ja otsassa kulkee musta raita. Silmien ympärystä on valkoinen. Lajin kurkku on musta ja rinta ja vatsa valkoiset ja kyljet ruskeat. Latvuskekonokan selkä ja siivet ovat väriltään ruskeat. Linnun nokka on kookas, tukeva ja oranssi.
Levinneisyys ja elinympäristö

Latvuskekonokkaa tavataan alueelta, joka ulottuu Bhutanista Kaakkois-Aasian pohjoisosien läpi Kiinan eteläosiin. Lajin elinympäristöä ovat pensaikot sekä bambumetsät ja tiheiköt. Sitä tavataan niin latvuskerroksista kuin alempaakin ja se liikkuu parvina, joissa voi olla myös muita lajeja.
Burleski (elokuva)

| Burleski> Burlesque |
| --- | --- |

Ohjaaja:  Steve Antin
Käsikirjoittaja:  Steve Antin   Diablo Cody
Tuottaja:  Dana Belcastro   Stacy Cramer   Glenn S. Gainor   Risa Shapiro
Säveltäjä:  Christophe Beck   Linda Perry   Sia Furler   Samuel Dixon   Christina Aguilera   Diane Warren   C. "Tricky" Stewart   Claude Kelly
Kuvaaja:  Bojan Bazelli
Leikkaaja:  Virginia Katz
Lavastaja:  Jon Gary Steele
Koreografi:  Denise Faye   Joey Pizzi
Pääosat:  Christina Aguilera   Cher   Eric Dane   Cam Gigandet   Kristen Bell   Julianne Hough   Alan Cumming   Peter Gallagher   Stanley Tucci   Dianna Agron
Valmistustiedot
Valmistusmaa:  Yhdysvallat
Tuotantoyhtiö:  De Line Pictures
Levittäjä:  InterCom Netflix
Ensi-ilta:  24. marraskuuta 2010
Kesto:  119 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Burleski (Burlesque) on Steve Antinin ohjaama yhdysvaltalainen musikaalielokuva vuodelta 2010. Se kertoo pikkukaupungista Los Angelesiin muuttaneesta tytöstä, joka alkaa työskennellä burleski-baarissa. Pääosissa esiintyvät Christina Aguilera, Cher, Eric Dane, Cam Gigandet ja Kristen Bell.
Tuotanto

Elokuvan on ohjannut Steve Antin. Elokuvan alkuperäiskäsikirjoituksen tekivät Steve Antin ja Diablo Cody. Antin ja käsikirjoittaja Suzannah Grant muokkasivat siitä uuden version. Elokuvan ensi-ilta oli Yhdysvalloissa 24. marraskuuta 2010. Suomessa elokuva sai ensi-iltansa 4. helmikuuta 2011.
Burleski sai kolme Golden Globe -ehdokkuutta. Elokuva oli ehdolla parhaaksi musikaali- tai komediaelokuvaksi ja kappaleet "You Haven’t Seen The Last of Me" ja "Bound to You" olivat ehdolla parhaaksi alkuperäiseksi kappaleeksi.
Rooleissa

| 0 | 1 | 2 |
| --- | --- | --- |
|  Christina Aguilera   | … |  Alice "Ali" Rose   |
|  Cher   | … |  Tess   |
|  Eric Dane   | … |  Marcus Gerber   |
|  Cam Gigandet   | … |  Jack   |
|  Kristen Bell   | … |  Nikki   |
|  Julianne Hough   | … |  Georgia   |
|  Alan Cumming   | … |  Alexis   |
|  Peter Gallagher   | … |  Vincent ”Vince” Scali   |
|  Stanley Tucci   | … |  Sean   |
|  Dianna Agron   | … |  Natalie   |
Soundtrack

Elokuvan soundtrack Burlesque: Original Motion Picture Soundtrack julkaistiin Yhdysvalloissa 22. marraskuuta 2010 ja nousi Billboardin listalla sijalle 18. Albumi sisältää kahdeksan Christina Aguileran ja kaksi Cherin esittämää kappaletta. Ensimmäinen single albumilta on Aguileran esittämä ”Express”.
Aiheesta muualla

Virallinen sivusto (Arkistoitu – Internet Archive)
Burleski Internet Movie Databasessa (englanniksi)
Burleski Elonet.
Yliopistollinen Eurooppa-instituutti

| Yliopistollinen Eurooppa-instituutti |
| --- | --- |
 EUI:n logo
 engl. European University Institute 
Perustettu:  1972
Tyyppi:  kansainvälinen järjestö
Henkilökunta:  1 212
Opiskelijoita:  560
Sijainti:  Firenze,  Italia
Sivusto:  https://www.eui.eu/
Yliopistollinen Eurooppa-instituutti (European University Institute, EUI) on Italian Firenzessä sijaitseva, Euroopan unionin alainen itsenäinen tutkimus- ja koulutusinstituutti.
EUI:ssä opiskeli vuonna 2022 680 henkilöä ja työskenteli 1 212 henkilöä, joista 948 akateemista henkilökuntaa.
Euroopan yhteisöjen perustajajäsenet perustivat yliopistollisen Eurooppa-instituutin vuonna 1972 annetulla yleissopimuksella.
EUI sijoittui kansainvälisessä Shanghain yliopistovertailussa valtiotieteen osalta sijalle 31.
Historia

Messinan konferenssissa, jossa Euroopan hiili- ja teräsyhteisön jäsenvaltiot kokoontuivat, vuonna 1955 Saksan ulkoministeriön valtiosihteeri Walter Hallstein esitti ydintieteisiin keskittyvän koulutuskeskuksen perustamista.
Ehdotus unohtui joksikin aikaa, kunnes vuonna 1969 eurooppalaiset johtajat tapasivat Haagissa ja päättivät perustaa Firenzeen Yliopistollisen Eurooppa-instituutin. Tässä vaiheessa idea oli muuttanut muotoaan ydintekniikkaan keskittyvästä keskuksesta humanistisiin tieteisiin keskittyväksi instituutiksi, joka edistäisi kulttuurillista vuorovaikutusta jäsenvaltioiden välillä.
Suunnitelmat vietiin käytäntöön Firenzessä ja Roomassa pidetyissä konferensseissa vuosina 1970 ja 1971, jolloin päätettiin, että instituutti keskittyisi jatkotutkinto-opetukseen ja tutkimukseen. Vuonna 1972 kuusi jäsenvaltiota (Saksa, Ranska, Italia, Belgia, Alankomaat ja Luxemburg) allekirjoittivat sopimuksen, joka vahvisti Yliopistollisen Eurooppa-instituutin perustamisen tutkimus- ja koulutusinstituuttina. Seuraavana vuonna Tanska, Irlanti ja Britannia liittyivät mukaan perustamaan uutta instituuttia.
Ensimmäiset 70 tutkijaa aloittivat EUI:ssä vuonna 1976. EUI:n missiona on "edistää oppimisen kehitystä aloilla, jotka ovat erityisen kiinnostavia Euroopan kehityksen kannalta."
Vuonna 1993 yliopistolliseen Eurooppa-instituuttiin perustetiin uusi Robert Schumanin nimeä kantava The Robert Schuman Centre for Advanced Studies.
Vuonna 2017 EUI:hin perustettiin uusi School of Trasnational Governance -keskus. Keskuksen johtajana ja professorina aloitti vuonna 2020 Alexander Stubb, joka kertoi tavoitteekseen luoda keskuksesta eurooppalainen versio Harvardin yliopiston Kennedy School of Governmentista. Keskus muutti vuonna 2021 Medici-suvun myöhäisrenessanssin Casino Mediceo di San Marco -palatsiin.
Tänä päivänä instituutin jäsenvaltioina on 23 valtiota eli kaikki EU-maat Kroatiaa, Liettuaa, Tšekkiä ja Unkaria lukuun ottamatta.
Laitokset ja keskukset > Historian ja kulttuurintutkimuksen laitos

EUI:n historian laitos tutkii Euroopan historiaa 1400-luvulta nykypäivään.
Laitoksella on nelivuotinen tohtoriohjelma (Doctoral Programme in History and Civilisation) Euroopan historiasta.
Laitokset ja keskukset > Oikeustieteen laitos

EUI:n oikeustieteen laitos keskittyy monikansalliseen oikeuteen, kuten mm. kansainväliseen oikeuteen ja eurooppaoikeuteen.
Laitoksella on mm. yksivuotinen kansainvälinen LLM-jatkotutkinto-ohjelma (LLM Programme in Comparative, European and International Laws) ja nelivuotinen tohtoriohjelma (Doctoral programme in Law).
Laitokset ja keskukset > Taloustieteen laitos

Taloustieteen laitos keskittyy laaja-alaisesti eri taloustieteen aloihin, kuten mikro- ja makrotaloustieteisiin sekä ekonometriaan.
Laitoksella on yksivuotinen Master of Research -maisteriohjelma sekä nelivuotinen tohtorinohjelma (Doctoral Programme in Economics).
Laitokset ja keskukset > Valtio- ja yhteiskuntatieteiden laitos

Valtio- ja yhteiskuntatieteiden laitos tutkii mm. kansainvälisiä suhteita, sosiologiaa ja turvallisuutta.
Laitoksella on nelivuotinen tohtoriohjelma (Doctoral Programme in Political and Social Sciences).
Laitokset ja keskukset > School of Transnational Governance

Vuonna 2017 Yliopistolliseen Eurooppa-instituuttiin perustettiin School of Transnational Governance -keskus (STG), joka tutkii valtiorajat ylittävää hallintoa monitieteellisesti. Keskuksessa on professoreita useilta tieteenaloilta: mm. taloustieteestä, politiikan tutkimuksesta, oikeustieteestä ja rahoituksesta.
STG-keskus on tarjonnut vuodesta 2020 lähtien kaksivuotista Master in Transnational Governance -maisteriohjelmaa.
Suomen presidentti Alexander Stubb toimi aiemmin keskuksen johtajana. Keskuksen päätoimisiin ja osa-aikaisiin professoreihin kuuluvat mm. Bengt Holmström, José Manuel Barroso ja Miroslav Lajčák.
Laitokset ja keskukset > The Robert Schuman Centre for Advanced Studies

Vuonna 1993 EUI:hin perustettiin uusi, Robert Schumanin nimeä kantava keskus, jonka tehtävänä on "tutkia merkittäviä eurooppalaisen yhteiskunnan haasteita sekä kysymyksiä Euroopan rakentamiseen liittyen".